Луис Сернуда
Луис Сернуда Бидон () е испански поет и литературен критик. Той е сред видните фигури на литературното течение Поколение '27, а в творчеството му е отразена и неговата хомосексуалност.

Биография и творчество 
Луис Сернуда е роден през 1902 в Севиля в семейството на военен. През 1925 завършва право в Севилския университет. След смъртта на баща си заминава за Мадрид и се включва в литературния живот. През 1927 г. публикува първата си стихосбирка „Perfil del aire“. Издадената през 1931 г. „Los Placeres Prohibidos“ е силно повлияна от сюрреализма. Основната част от стиховете му е включена в многократно разширяваната „La realidad y el deseo“.

Сернуда е активен поддръжник на Втората испанска република. Краят на Испанската гражданска война го заварва на обиколка във Великобритания в подкрепа на републиканците. До края на живота си не се завръща в родината си, като живее във Великобритания (1938 – 1947), Съединените щати (1947 – 1952) и Мексико (1952 – 1963).

Външни препратки 
 
 Стихотворения на Луис Сернуда в „Литературен клуб“, превод на Рада Панчовска
 „Където обитава забравата“, стихотворение, превод на Стефка Кожухарова, Ах, Мария, 1992, кн. 3-4
 „Обичам те“, стихотворение, превод на Петър Велчев, „Литературен свят“

Испански поети
Испански литературни критици
ЛГБТ писатели от Испания
Гей писатели
Испанци в Мексико
Починали в град Мексико
Родени в Севиля